Անմահների գվարդիա

**«Անմահների գվարդիա»** () 2020 թվականի սուպերհերոսների մասին ֆիլմ, որը նկարահանվել է ԱՄՆ-ում: Այն նկարահանել է Ջինա Փրինս-Բայթվուդը, սցենարի հեղինակը Գրեգ Ռաքան է։ Ֆիլմը հիմնված նրա կոմիքսների վրա: Ֆիլմում նկարահանվել են Շարլիզ Թերոնը, ԿիԿի Լեյնը, Մաթիաս Շոներտսը, Մարվան Քենզարին, Լուկա Մարինելին, Հարրի Մելինգը, Վերոնիկա Նգոն և Չիվեթել Էջիոֆորը։ Ֆիլմը պատմում է անմահ վարձկանների մասին, որոնք վրեժխնդրության առաքելությամբ են զբաղվում։

«Անմահների գվարդիան» *[[Նեթֆլիքս|Netflix]]*-ում թողարկվել է 2020 թվականի հուլիսի 10-ին։ Մարդկանց մեծ մասին դուր է եկել, հատկապես մարտաֆիլմերի տեսարանները և Շարլիզ Թերոնի դերասանական խաղը։ Վիկտորիա Մահոնիի ռեժիսորությամբ նկարահանված «Անմահների գվարդիա 2»-ը թողարկվել է 2025 թվականի հուլիսի 2-ին։

## Սցենար
Էնդին, Բուքերը, Ջոն և Նիկին վարձկաններ են, որոնց վնասվածքներն արագ ապաքինվում են։ Նրանք համաձայնվում են Հարավային Սուդանում առևանգված աղջիկների խմբին փրկելու աշխատանք կատարել՝ խախտելով իրենց կանոնը և նույն գործատուի մոտ երկրորդ անգամ աշխատելով։ Առաքելության ընթացքում պարզվում է, որ աշխատանքը դավադրություն է, և նրանք, ծուղակի մեջ հայտնվելով, սպանվում են։ 

Նրանց վարձող գործատուն՝ Քոփլին, խաբեությամբ նրանց ներքաշում է ծուղակի մեջ։ Քոփլին հավատում էր, որ նրանք կարող են արագ ապաքինվել և ուզում էր դա ֆիքսել տեսախցիկով։ Նա ճիշտ էր. վարձկաններն անմահ են։ Նրանք արագ վերականգնվում են և լիովին պարտության մատնում իրենց վրա հարձակվողներին։

Աֆղանստանում ԱՄՆ ծովային հետևակից Նայլ Ֆրիմանը սպանվում է, երբ նրա կոկորդը կտրում են, բայց անմիջապես ապաքինվում է՝ առանց որևէ վերքի։ Ավելի ուշ նա տեսնում է անհանգստացնող երազ, որը տեսնում են նաև մյուս անմահները։ Սա նրանց զգուշացնում է Նայլի գոյության մասին, քանի որ նրանք միշտ երազ են տեսնում նոր անմահների մասին, մինչև նրանց կգտնեն։ Էնդին գտնում է շփոթված և վախեցած Նայլին և օգնում փախչել, նախքան զինվորականները կհասցնեն նրան տանել հետազոտության։

Քոփլին վարձկանների տեսանյութը ցույց է տալիս Սթիվեն Մերրիկին, որը դեղագործական ընկերության ազդեցիկ անձնավորություն է։ Մերրիկը մարդկանց է ուղարկում վարձկաններին բռնելու համար։ Էնդին Նայլին տանում է Ֆրանսիայում գտնվող գաղտնի թաքստոց, որտեղ էլ վերջինս հանդիպում է Բուքերին, Ջոյին և Նիկիին։

Վարձկաններն իրենց մասին են պատմում և խոստովանում, որ իրենք լիովին անմահ չեն. նրանց ապաքինվելու ուժը ի վերջո դադարում է առանց նախազգուշացման: Սա արդեն պատահել է նրանցից մեկի՝ Լիկոնի հետ: Այդ գիշեր Նայլը երազում տեսնում է, որ խեղդվում է երկաթե դագաղի մեջ: 

Նայլը խմբին ասում է իր երազի մասին, և վերջիններս պատմում են Քինհի մասին՝ առաջին անմահի, որին Էնդին գտել էր։ Մոտ 500 տարի առաջ Քինհին մեղադրել են կախարդության մեջ և փակել երկաթե դագաղի մեջ, ապա նետել օվկիանոսը։ Մյուս անմահները երբեք չեն կարողացել գտնել նրան, ուստի նա մնացել է անհուն օվկիանոսում։ Էնդին իրեն մեղավոր է զգում տեղի ունեցածի համար։

Մերրիկի մարդիկ հարձակվում են խմբի վրա։ Ջոյին և Նիկիին գերի են վերցնում, իսկ Բուքերին, կարծելով մահացած է, թողնում են։ Էնդին իմանում է այդ մասին և պայքարում խմբի վրա հարձակվողների դեմ։ Նա վիրավորվում է և նկատում, որ այլևս չի ապաքինվում։ Այս փաստը նա գաղտնի է պահում։ Բուքերը գտնում է Քոփլիին, մինչդեռ Նայլը մեկնում է իր ընտանիքին տեսնելու։

Ջոյին և Նիկիին տանում են Մերիկի լաբորատորիա՝ Լոնդոն։ Նրանց կապում և վնասում են, որպեսզի հետազոտողները կարողանան ուսումնասիրել, թե ինչպես են նրանք ապաքինվում և նմուշներ վերցնեն նրանց մարմիններից։

Էնդին և Բուքերը գնում են առերեսվելու Քոփլիին, բայց Բուքերը դավաճանում է Էնդիին և կրակում նրան։ Նա հույս ունի, որ Մերրիկը կկարողանա բացահայտել, թե ինչպես վերջ դնել նրանց անմահությանը, որից արդեն հոգնել է։ Երբ նրանք գերի են ընկնում, Բուքերը հասկանում է, որ Էնդին այլևս չի ապաքինվում։ Նայլը գտնում է Բուքերի դավաճանության ապացույցը, բայց այնտեղ հասնում է շատ ուշ։ Էնդիին և Բուքերին տանում են Մերրիկի լաբորատորիա և կապում Ջոյի և Նիկիի կողքին։

Քոփլին գիտակցում է Մերրիկի իրական դրդապատճառները՝ ագահություն ու դաժանություն, այլ ոչ թե բժշկական առաջընթաց: Մերրիկը պլանավորում է սպանել Էնդիին և անվերջ տանջել մյուսներին՝ հիմնականում մրցակից դեղագործական ընկերությունների առաջընթացը կանխելու համար։ Նայլը հանդիպում է Քոփլիի հետ, ով որոշում է օգնել նրան փրկելու գվարդիան:

Քոփլիի օգնությամբ Նայլը խիզախորեն հարձակվում է Մերրիկի լոնդոնյան լաբորատորիայի վրա՝ ազատելով Բուքերին, Ջոյին, Նիկիին և Էնդիին։ Երբ Մերրիկը փակուղի է գցում Էնդիին և Նայլին, նրանք շեղում և զինաթափում են նրան. Էնդին վիրավորում է Մերիկին, իսկ Նայլը վերջ է դնում մանևրին՝ նրա հետ միասին բարձրահարկ շենքի պատուհանից ցած նետվելով։ Մերիկը մահանում է, և գվարդիան, այդ թվում՝ այլևս մահկանացու Էնդին, կարողանում է դուրս գալ և փախչել։

Որպես դավաճանության պատիժ՝ գվարդիան Բուքերին դատապարտում է մեկուսացման. նրան արգելվում է կապ հաստատել նրանց հետ 100 տարով։ Բաժանվելուց առաջ նա և Էնդին փոխանակվում են դառը-քաղցր հրաժեշտով։ Այնուհետև Էնդին, Նայլը, Ջոն և Նիկին հանդիպում են Քոփլիի հետ, ով բացահայտում է, թե ինչպես են իրենց անցյալի գործողություններն աննկատելիորեն ձևավորել աշխարհը. ժառանգները, ում նրանք փրկել են, խորապես փոխել են պատմությունը։ Դրանից ոգեշնչված՝ նրանք Քոփլիին հանձնարարում են օգտագործել իր Կենտրոնական հետախուզական գործակալության հետ ձեռք բերած հմտություններն ու փորձը՝ ապագայում նրանց հետքերը թաքցնելու և նրանց այնպիսի աշխատանքով ապահովելու հարցում, որտեղ նրանք ամենամեծ ներդրումը կունենան։

Վեց ամիս անց, Փարիզի մռայլ բնակարանում, հուսահատ Բուքերը հարբած և ընկճված վերադառնալով տուն՝ տեսնում է իրեն սպասող Քինհին։

## Դերասանական կազմ
* Շարլիզ Թերոնը՝ Սկյութիայի Էնդրոմաքե «Էնդի»

* Կի Կի Լեյնը՝ Նայլ Ֆրիմանի դերում
* Մարվան Քենզարի՝ Ջո/Յուսուֆ Ալ-Կայսանիի դերում
* Լուկա Մարինելլի՝ Նիկոլո «Նիկի» դի Ջենովայի դերում
* Հարի Մելինգ՝ Սթիվեն Մերրիկի դերում
* Նգո Թան Վան (վերագրվում է որպես Վան Վերոնիկա Նգո) որպես Քինհ
* Մաթիաս Շոեներտս՝ որպես Բուքեր/Սեբաստիեն Լե Լիվր
* Չիվեթել Էջիոֆոր՝ Ջեյմս Քոփլիի դերում
* Անամարիա Մարինկա՝ որպես բժիշկ Մետա Կոզակ
* Ջոուի Անսա՝ Քինի դերում

## Արտադրություն
### Զարգացումներ
2017 թվականի մարտին *[[Skydance Media]]*-ն «Անմահների գվարդիան» կոմիքսը ֆիլմի վերածելու թույլտվություն է ստացել: Կոմիքսը ստեղծվել է Գրեգ Ռաքայի (սցենարիստ) և Լեանդրո Ֆերնանդեսի (նկարիչ) կողմից: Ռաքայի պայմանագրի կարևոր կանոններից մեկի համաձայն՝ Ջոյի և Նիկիի միջև կարևոր սիրավեպի տեսարանը պետք է մնար ֆիլմում։

2018 թվականի հուլիսին Ջինա Փրինս-Բայթվուդն ընտրվել է ֆիլմի ռեժիսոր, իսկ Գրեգ Ռական կոմիքսի հիման վրա գրել է սցենարը: Ֆիլմի վրա աշխատել են *Skydance*-ի պրոդյուսերներից՝ Դեյվիդ Էլիսոնը, Դանա Գոլդբերգը և Դոն Գրեյնջերը: Մոտ 70 միլիոն դոլար բյուջեով Փրինս-Բայթվուդը դարձել է առաջին սևամորթ կինը, որը կոմիքսների վրա հիմնված խոշոր ֆիլմ է նկարահանել: 2019 թվականի մարտին *[[Նեթֆլիքս|Netflix]]*-ը ձեռք է բերել համաշխարհային իրավունք և համաձայնվել է Skydance-ի հետ ֆինանսավորել ֆիլմը: Դերասանուհի Շարլիզ Թերոնը միացել է ֆիլմի նկարահանման աշխատանքներին։ Նա՝ Բեթ Կոնոյի, Էյ Ջեյ Դիքսի, Մարկ Էվանսի և *Skydance*-ի թիմի հետ համատեղ եղել է նաև պրոդյուսեր։

*Netflix*-ը ֆիլմի իրավունքները ստանալուց հետո, գլխավոր դերի համար ընտրել է ԿիԿի Լեյնին։ 2019 թվականի մայիսին դերասանական կազմին միացել են Մարվան Կենզարին, Մաթիաս Շոներտսը և Լուկա Մարինելին։ Այնուհետև, 2019 թվականի հունիսին, նկարահանվել են Չիվետել Էջիոֆորը, Հարրի Մելինգը և Վերոնիկա Նգոն։ Վերոնիկա Նգոն խնդրել է, որ իր կերպարը ճապոնացու փոխարեն լինի վիետնամցի, քանի որ ինքն էլ վիետնամցի է։ Գրեգ Ռական՝ սցենարիստը, համաձայնել է, և կերպարի անունը Նորիկոից փոխվել է Քինհի։ 

Կերպարի ծագումը վիետնամական դարձնելը հարգանքի նշան էր։ Մեկ այլ փոփոխություն էր՝ Քինհի մահանալը։ Կոմիքսում նա փոթորկի ժամանակ ընկնում է ծովը։ Սակայն ֆիլմում նրան դիտավորյալ են խեղդում։ Գրեգ Ռական ասել է, որ պատճառը մասամբ գումար խնայելն է եղել, բայց դա նաև նպաստել է սյուժեին և ֆիլմի ընդհանուր տրամադրությանը։ Ռեժիսոր Ջինա Փրինս-Բայթվուդի խորհրդով «երկաթե դագաղի» կիրառումը տեսարանին ավելի մեծ հուզական ուժ է հաղորդել։

### Նկարահանում

Նկարահանումները Եվրոպայում սկսվել են 2019 թվականի մայիսի կեսերին: Տեսարանները նկարահանվել են Մարոկկոյում և Մեծ Բրիտանիայում, այդ թվում՝ Անգլիայի *Shepperton Studios*-ում: Քենթի Սենդվիչ քաղաքն օգտագործվել է որպես ֆրանսիական Գուսենվիլ քաղաքը ներկայացնելու այլընտրանք, իսկ այնտեղի *Discovery Park*-ը՝ որպես Մերրիկի դեղագործական շենք: Մի տեսարան նկարահանվել է նաև *Prospect of Whitby* պանդոկում 2019 թվականի հուլիսի 10-ին։

Ֆիլմի երաժշտությունը գրել են Ֆոլկեր Բերտելմանը և Դասթին Օ'Հալորանը։ *Lakeshore Records*-ը սաունդթրեքը թողարկել է 2020 թվականի հուլիսի 10-ին՝ նույն օրը, երբ ֆիլմը հասանելի է դարձել հանդիսատեսի համար։

## Թողարկում
«Անմահների գվարդիան» *[[Նեթֆլիքս|Netflix]]*-ում թողարկվել է 2020 թվականի հուլիսի 10-ին։ Այն առաջին շաբաթվա ընթացքում դարձել է ամենաշատ դիտումներ հավաքած նախագիծը։ Հաջորդ երկու շաբաթների ընթացքում այն զբաղեցրել է երկրորդ և չորրորդ հորիզոնականները։

Հուլիսի 17-ին *Netflix*-ը հայտարարել է, որ ֆիլմը առաջին չորս շաբաթների ընթացքում կդիտվի 72 միլիոն տնային տնտեսություններում՝ ընդգրկվելով հարթակի պատմության մեջ 10 ամենահաջողակ ֆիլմերի շարքը։ Հոկտեմբերին *Netflix*-ը հայտնել է, որ իրական թիվը կազմել է 78 միլիոն։ Նոյեմբերին *[[Variety]]*-ն այն դասել է 2020 թվականի յոթ ամենաշատ դիտված ֆիլմերի շարքում։ Դեկտեմբերին *[[The A.V. Club]]*-ը նշել է, որ քանի որ *Netflix*-ը չի կիսվում դիտումների մանրամասն տեղեկատվությամբ, դժվար է իմանալ, թե արդյոք ֆիլմն իսկապես հիթ է՝ չնայած նրանց 78 միլիոն դիտումների մասին պնդման։

## Արձագանք
### Քննադատություն
«Անմահների գվարդիան» ֆիլմը հիմնականում դրական արձագանքներ է ստացել: Rotten Tomatoes կայքում քննադատների 80%-ը, հիմնվելով 285 ակնարկների վրա, հավանել է ֆիլմը և միջինում 10-ից 6.5 գնահատական տվել: Քննադատները նշել են, որ չնայած ֆիլմում ներկայացված են սուպերհերոսներին բնորոշ սովորական օրինաչափություններ, ռեժիսորը թարմ և ոճային մոտեցում է ավելացրել, և դրա հետ մեկտեղ առանձնանում են Շարլիզ Թերոնի մարտական տեսարանները: Metacritic կայքում 45 քննադատներ տվել են 100-ից 70 գնահատական, ինչը նշանակում է, որ ակնարկներն ընդհանուր առմամբ դրական են եղել։

*IndieWire*-ի Քեյթ Էրբլանդը ֆիլմին տվել է B+ գնահատականը: Նա ասել է, որ մարտական տեսարանները, այդ թվում՝ ձեռնամարտը և կրակոցները, ոչ միայն տպավորիչ էին, այլև կարևորագույն դեր ունեին սյուժեի մեջ: *[[Variety]]*-ից Օուեն Գլայբերմանի կարծիքով ֆիլմը լավն է և պետք է մեծ ֆրանչայզինգ կազմել: Գլայբերմանը կարծում էր, որ ֆիլմի որոշ դրվագներ դանդաղ են ընթանում և հետևում են բնորոշ օրինաչափություններին, բայց նա գովաբանել է, թե ինչպես է ռեժիսորը մշակել մարտական տեսարանները և խորություն հաղորդել կերպարներին։ *The Escapist* ֆիլմի Բոբ Չիփմանը «Անմահների գվարդիան» ֆիլմին տվել է 10-ից 7 միավոր։ Նա ֆիլմն անվանել է խելացի սցենարով և յուրատիպ ոճով մարտաֆիլմ՝ բռնի տեսարաններով, բայց հետաքրքիր սյուժեով, և ասել է, որ այն սերիալ դառնալու հստակ ներուժ ունի։ Նա նշել է, որ կդիտեր շարունակությունը։ Թոմ Բրեյհանն ասել է, որ չնայած ֆիլմը սուպերհերոսների մասին է, այն հնարավորինս տարբերվում է սովորական սուպերհերոսների պատմություններից։ 

Քննադատները գովաբանել են «Անմահների գվարդիան»՝ սուպերհերոսական սյուժեի մեջ ԼԳԲՏՔ+ կերպարներին ներկայացնելու ոճի համար։ Քևին Ֆալոնն ասել է, որ սա առաջին մարտաֆիլմերից մեկն է, որտեղ ներկայացված են բացահայտ համասեռամոլ սուպերհերոսներ և նրանց սիրավեպը դիտարկվում է որպես նորմալ և իմաստալից՝ առանց դրան մեծ նշանակություն տալու։ Բենջամին Լին *[[The Guardian|The Guardian-]]*ի համար նշել է, որ չնայած ֆիլմերում այսպիսի սերը այլևս չպետք է զարմանալի լինի, այն՝ մեծ կոմիքսների վրա հիմնված ֆիլմում տեսնելը դեռևս արտասովոր և գրավիչ է թվում: *Decider*-ի Աննա Մենտան գրել է. Ես չէի կարդացել «Անմահների գվարդիան» կոմիքսը, ուստի չգիտեի, որ սցենարիստ Գրեգ Ռականի պայմանագրի կետերից է եղել ֆիլմում որոշակի ԼԳԲՏՔ+ ռոմանտիկ տեսարան ներառելը։ Երբ նայեցի տեսարանը, այն ինձ համար շատ կարևոր պահ դարձավ ֆիլմում, և մինչ օրս տպավորված եմ։ Տեսարանը նույնքան հուզիչ, լարված և ռոմանտիկ է, որքան Հանի և Լեյայի, Փիթերի և Մայքլ Ջեյի կամ Փիթայի և Քեթնիսի հայտնի համբույրները այլ մարտաֆիլմերում։

### Գովասանքներ

## Շարունակություն
«Անմահների գվարդիան» ֆիլմի վերջում գրող Գրեգ Ռական ակնարկել է ֆիլմի շարունակության մասին՝ ասելով. «Եթե ուզում եք ևս մեկը, ահա թե ինչից պետք է սկսել»։ Նա նաև 2019 թվականին հրատարակել է հաջորդ պատկերավոր վեպը՝ «Անմահների գվարդիան. Ուժի բազմապատկումը» վերնագրով։ Դերասանուհի Շարլիզ Թերոնն ասել է, որ հետաքրքրված է երկրորդ ֆիլմում նկարահանվելով, բայց ավելի լավ է սպասել ճիշտ ժամանակին՝ դրա մասին խոսելու համար։

2021 թվականի հունվարի 27-ին *[[Նեթֆլիքս|Netflix]]*-ը հաստատել է, որ կնկարահանի «Անմահների գվարդիան» ֆիլմի շարունակությունը։ Ավելի ուշ՝ օգոստոսի 26-ին, հայտարարվել է, որ Վիկտորիա Մահոնին կստանձնի ռեժիսորի պաշտոնը։ Սկզբնական դերասանական կազմի շատ անդամներ, այդ թվում՝ Շարլիզ Թերոնը, ԿիԿի Լեյնը, Մաթիաս Շոներտսը, Մարվան Կենզարին, Լուկա Մարինելլին, Նգո Թան Վանը և Չիվետել Էջիոֆորը, կվերադառնան։ 2022 թվականի հունիսին Ումա Թուրմանը և Հենրի Գոլդինգը միացել են դերասանական կազմին, չնայած նրանց դերերը մնացել են գաղտնի։ Ֆիլմի մի մասը նկարահանվել է Իտալիայի Չինեչիտա ստուդիայում, սակայն 2022 թվականի օգոստոսին հրդեհի պատճառով նկարահանումները կարճ ժամանակով հետաձգվել են։

## Ծանոթագրություններ

## Արտաքին հղումներ
* 

Կատեգորիա:2020 ֆիլմեր
Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:Netflix-ի արտադրության ֆիլմեր
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան գիտաֆանտաստիկ էքշն ֆիլմեր
Կատեգորիա:Ամերիկյան էքշն արկածային ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Ամերիկյան ֆիլմեր
Կատեգորիա:Անգլերեն ֆիլմեր
Կատեգորիա:Բրիտանական մարտաֆիլմեր
Կատեգորիա:Գրքերի էկրանավորումներ
Կատեգորիա:Դրամա ֆիլմեր
Կատեգորիա:Թրիլեր ֆիլմեր
Կատեգորիա:ԼԳԲՏ ֆիլմեր
Կատեգորիա:Լոնդոնում նկարահանված ֆիլմեր
Կատեգորիա:Կոմիքսների էկրանավորումներ
Կատեգորիա:Մարոկկոյում նկարահանված ֆիլմեր
Կատեգորիա:Մարտաֆիլմեր
Կատեգորիա:Միջնադարի թեմատիկ ֆիլմեր
Կատեգորիա:Ռուսերեն ֆիլմեր
Կատեգորիա:Փարիզում նկարահանված ֆիլմեր
Կատեգորիա:Ֆեմինիստական ֆիլմեր
Կատեգորիա:Ֆենտեզի ֆիլմեր
Կատեգորիա:Ֆիլմեր Փարիզի մասին
Կատեգորիա:Ֆիլմեր սուպերհերոսների մասին
Կատեգորիա:Ֆիլմեր վրեժի մասին
Կատեգորիա:Ֆիլմեր, որոնց գործողությունները տեղի են ունենում 21-րդ դարում
Կատեգորիա:Ֆիլմեր, որոնց գործողությունները տեղի են ունենում Անգլիայում
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Կատեգորիա:Ֆրանսերեն ֆիլմեր